જાડેજાએ જણાવ્યું હતું કે, ભારતીય જનતા પક્ષની દીર્ધદ્રષ્‍ટિ અને હકારાત્‍મક નીતિ-નિર્ણયોને કારણે સતત ૧૮ વર્ષથી જનસમર્થન મળી રહ્યું છે તે જ દર્શાવે છે કે પ્રજાનું હિત જ અમારા હૈયે છે. મુખ્‍યપ્રધાન વિજય રૂપાણીની દીર્ઘદ્રષ્‍ટિ અને માર્ગદર્શન હેઠળ આજે ગુજરાત સમગ્ર દેશમાં તમામ ક્ષેત્રે અગ્રીમ હરોળમાં છે. તે કોંગ્રેસને આંખમાં કણાની જેમ ખૂંચી રહ્યું છે એટલે લોકોને ગુમરાહ કરવા રોજ નવા નવા નિવેદનો કોંગ્રેસના સભ્‍યો દ્વારા કરવામાં આવી રહ્યા છે. જેને પ્રજા સાંખી નહીં લે. વિપક્ષના નેતા દ્વારા જે મુદ્દાઓ રજૂ કરાયા છે તે તમામ મુદ્દાઓના જડબાતોડ જવાબો તે જે સમયે રાજ્ય સરકારે આપ્‍યા છે. આજે જે વાત લઇને વિપક્ષના નેતા નીકળ્યા છે તે માત્ર ને માત્ર મીડિયામાં રહેવાનો પ્રયાસ છે.